كرنيزه_ځنګلداري
د قطع کولو وخت
د قطع کولو زيات احتمال داګروفارستري په سيستم کې د ځنګلداري د مهموکړنلارو څخه  محسوبيږي نوموړي عمل کروندګرو ته اجازه ورکوي چې دقطع کولو لاسي ابزار په وسايلو سمبال وي او د قطع کولوڅخه وروسته  د نباتاتو رشد ،نمواو د توليداتود زياتوالي سره نوره هم د زراعت لمن پراخيـږي په اګروفارستري سيستم کې د نباتاتوپاسني سطحه يا ازاده فضا چې دونو ښاخونو د کموالي په وخت کې صورت نيسې په همدې دليل که چېري دښاخونو قطع کول په منظمي طريقي سره صور ت ونه نيسې نودونود ښاخونو په لاندېنې سطحه کې يو ډول پړسوب رامنځته کېږي او دونو د توليداتو په کېفيت اغيزه کوي چې نوموړي پړسوب غټيـږي او دوخت په تيريدو سره   دونې ظاهري خصوصيات هم له منځه وړي او د ښاخونود غټ والي په صورت کې سوري زياتيـږي او دونې طولي برخي او توليدات خپل ترتاثير لاندې راولي او توليدات يې له منځه وړي او دونو دلاندېنې سطحې د ښاخونو قطع کول کولاي شي چې  دونې پاسني سطحي د سلڼډر شکل اختيار کړې او د زياتو ښاخونو رامنځته کول پکې صورت ونه مومي چې پداسي حال کې د ونې توليدات هم دښه کېفيت درلودونکې وي او هم د ونې لاندېنې سطحه يعني قطر يې غټ او قوي کېږي چې د قطر د غټوالي په صورت کې د امراضواو داسې نورو مسايلوپه مقابل کې  مقاومت پيدا کوي او په ساختماني مواردو کې هم په لومړي درجه کې استفاده تري کېږي ځکه چې  لرګي قوي او سيده وي  او که  چېري لرګي ضعيف او بدشکله وي پداسې حال کې کولاي شو چې صرف د سونګ لپاره استفاده تري وکړو او که چېرته ښاخه بري په يو ونه  کې له حد څخه زيات صورت ونېسې امکان شته چې دونې په وده او  نمو  کې زيات وخت صورت ونېسې. او که چېري ښاخه بري زيات وخت بعد صورت ونېسي کېدي شي دونې مرکزي برخي يې لويوالي سره مخ شي همدارنګه دونې تني صاف او وزن کې کموالي راځي او د لرګي هسته د لرګي د داخلي برخي څخه تشکېل کېږي چې قطر يې د ونې قطر پورې چې هر ځل ښاخه بري تعين کېږي وروسته د ښاخه بري څخه د هستې په لويدو سره پيچلي اړيکې پيداکوي چې په نتيجه کې د لرګي حجم کې کموالي راوړي. د قطعه کولو په توسعه او يا برنامو کې دکېفيت لرونکو او  مطلوبو توليداتو لپاره ځنګل ساتونکې بايد کوشش وکړې تر څو کوچېني او په ثابت اندازي سره د کوچېني حلقو لرونکې لرګي توليد کړې چې دنوموړي عمل په تر سره کېدو سره  د ونو په رشد او توليداتو باندي اثر وکړې که چېرته زيات صورت ونېسې ښايي د لرګيو په جوړښت او دتوليداتو په کېفيت منفي اثر وارد کړې. ۱ : قطعه کول په ثابت ارتفاع. ۲ : قطعه کول په تغير خوړلي ارتفاع. ۳ : انتخابي قطع کول. ۴ انتهايي قطعه کول. ۱ : ثابت قطعه : عبارت له هغه قطعه کولو څخه دي  چې په کامله توګه دونې ښاخونه له منځه وړي او قطعه کوي چې په لاندنې سطحه کې يو يا دوه ساقي موجود وي. ۲ : تغيرخوړوونکو ارتفاع قطع : لاندې ښاخونو چې د ونو په لاندني سطحه کې موجود ښاخونه دي بايد قطع او لري شي چې نوموړي کړنه د کوندي يا د لرګي د مقطع په نظر کې نيولو سره تر سره کېږي. ۳: انتخابي قطعه کول : عبارت له هغه قطع کولو څخه دي چې د لرګي د برخې څخه ځينې ښاخونه قطع کېږي هغه  ښاخونه چې بي انتهايي لوړ او هرلوري ته خپاره شوي  او نورو نباتاتو او ښاخونو ته زيان رسوي نوموړي ښاخونه چې ضرر رسونکې دي بايد قطع شي. ۴ : انتهايي قطعه کول : هغه ښاخه بري څخه عبارت دي چې د ځمکې د سطحي څخه او نبات لاندنې برخې څخه پاس ختلي او اوږده شکلونه يې اختيار کړي وي نوموړي ښاخونه بايد قطع شي او د زيات شنو ښاخونو قطع کول په نباتاتو کې د فتوسنتيز عملي کې کموالي رامنځته کوي او د کموالي په صورت کې کېداي شي د نباتاتو په وده او نمو کې هم کموالي رامنځته شي دونې پاسني سطحه کې د ښاخونو زياتوالي ممکن  د نباتاتو وده  تيزه کړې خو په وروستني وختونو يا کلونو کې کېداي شي چې مشکلات هم پيښ کړې. اوږد محاله محيطي تغيرات : الف : خاورې حاصلخيزي: د لاشبرګ تشکېل ، د موادو ميزان ، د خاورې اصلاح ( کاتيون درجې اشباع ( NPK  CEC  او داسې نور اودخاورې فزيکې جوړښت (د خاورې حجم او نفوذ). ب : د خاورې فرسايش. ج: د خاورې فون د ميږيانو موجوديت ،چېنجيان اوداسې نور د خاورې لاندېني حشرات. لنډ مهاله محيطي تغيرات: الف : د طوفانونو سرعت ، دسرعت وخت. ب : اوبه :دپرښوتشکېل ، لنده بل ، نسبتي زياتوالي ، واوره وريدنه ، داوبو وضيعت د خاورپه ځينو برخو کې. ج : دما: ــ د خاورې سطحه ( شپه او روځ ). د : نور (رڼا ): د ځمکې ټولو برخو ته د رڼا خپريدل او په لنډ مهال کې دخاورې په سطح رڼا جذبول.